polyglot-tagger/wikipedia-language-snippets-filtered huggingface dataset:
ലിവർപൂളിന്റെ ബാഡ്ജ് നഗരത്തിന്റെ പ്രതീകമായ ലിവർ പക്ഷിയെ ആധാരമാക്കിയുള്ളതാണ്. ഇത് ആദ്യം ഒരു ഫലകത്തിനുള്ളിൽ അനാവരണം ചെയ്ത നിലയിലായിരുന്നു. 1992ൽ ക്ലബ്ബിന്റെ ശതാബ്ദി സ്മരണകൾ നിലനിർത്തുന്നതിനായി ഷാങ്ക്ലി ഗേറ്റിനെ പ്രതിനിധീകരിച്ചുകൊണ്ട് പുതിയൊരു ബാഡ്ജ് അവതരിപ്പിച്ചു. അടുത്ത വർഷം ആൻഫീൽഡിനു വെളിയിലുള്ള ഹിൽസ്ബൊറോ ദുരന്തത്തിൽ മരണമടഞ്ഞ ആളുകളുടേ സ്മരണകളുടെ പ്രതിരൂപമായ ഇരട്ട ജ്വാലകൾ ബാഡ്ജിനിരുവശത്തും ഉൾക്കൊള്ളിച്ചു. 2012ൽ വാരിയർ സ്പോർട്സ് ഫലകവും ഗേറ്റുകളും ബാഡ്ജിൽ നിന്നും മാറ്റി 1970കളിൽ ലിവർപൂൾ ധരിച്ചിരുന്ന രൂപത്തിലേയ്ക്ക് കൊണ്ടുവന്നു. ജ്വാലകൾ ഷർട്ടിന്റെ കോളറിന് പുറകിലെയ്ക്ക് മാറ്റുകയും ഹിൽസ്ബൊറൊ ദുരന്തത്തിൽ മരണമടഞ്ഞവരുടെ ഓർമ്മയ്ക്കായി "96" എന്ന് ജ്വാലകൾക്ക് നടുവിൽ വരുത്തുകയും ചെയ്തു.
" യൂ വിൽ നെവെർ വാക്ക് എലോൺ" എന്നതാണ് ക്ലബ്ബിന്റെ തീംസോങ്ങ്.യഥാർത്ഥത്തിൽ ഇത് റോജേഴ്സ് & ഹാമെർസ്റ്റീൻ സംഗീതാവിഷ്കാരമായ കറൗസലിലുള്ളതാണ്.പിന്നീട് ഇത് ലിവർപൂളിലെ സംഗീതജ്ഞരായ ഗെറി & ദ് പേസ്മേക്കേഴ്സ് റെക്കോർഡ് ചെയ്യുകയും, 1960കളുടെ ആരംഭം മുതൽ ആൻഫീൽഡിൽ തടിച്ചുകൂടിയ ആരാധകവൃന്ദം ആലപിച്ചുവരുകയും ചെയ്യുന്നു.അന്ന്മുതൽ ലോകത്താകമാനമുള്ള മറ്റ് ക്ലബ്ബുകളുടെ ആരാധകരിൽപ്പോലും ഈ ഗാനം ശ്രദ്ധ നേടി . 1982 ആഗസ്റ്റ് 2നു മുൻ മാനേജർ ബിൽ ഷാങ്ക്ലിയോടുള്ള സ്മരണാർഥം തീംസോങ്ങിന്റെ ശീർഷകം ഷാങ്ക്ലി ഗേറ്റിലും ആലേഖനം ചെയ്തു. ' എന്ന വാചകമുള്ള ഷാങ്ക്ലി ഗേറ്റിന്റെ ഭാഗം ക്ലബ്ബിന്റെ ക്രെസ്റ്റിലും പിന്നീട് പ്രത്യക്ഷപ്പെട്ടു.
ഈ ക്ലബ്ബിന്റെ അനുകൂലികൾ രണ്ട് സ്റ്റേഡിയം ദുരന്തങ്ങളിൽ ഉൾപ്പെട്ടിട്ടുണ്ട്. അതിൽ ആദ്യത്തേത് 39 യുവെന്റസ് ആരധകർ കൊല്ലപ്പെട്ട 1985ലെ ഹെയ്സൽ സ്റ്റേഡിയം ദുരന്തമാണ്. ലിവർപൂൾ ആരാധകർ യുവെന്റസ് ആരാധകർ നിറഞ്ഞ ഭാഗത്തേക്ക് നീങ്ങി അവരെ മർദ്ദിച്ചതോടെ കാണികളുടെ ഭാരം താങ്ങാനാവാതെ സ്റ്റേഡിയത്തിന്റെ മതിൽ നിലംപൊത്തി. അനിഷ്ടസംഭവതിന്റെ ഉത്തരവാദികൾ ലിവർപൂൾ ആരാധകർ മാത്രമാണെന്ന ആരോപണവുമായി യുവേഫ രംഗത്തെത്തുകയും ഇംഗ്ലീഷ് ക്ലബ്ബുകൾക്ക് 5 വർഷത്തെ വിലക്കേർപ്പെടുത്തുകയും ചെയ്തു . ലിവർപൂളിനേർപ്പെടുത്തിയ ഒരുവർഷത്തെ അധികവിലക്ക് അവരെ 1990-91 യൂറോപ്പ്യൻ കപ്പിൽ അയോഗ്യത നൽകിയെങ്കിലും 1990ലെ ഇംഗ്ലീഷ് ലീഗ് അവർ വിജയിച്ചു.
1892-ലാണ് ക്ലബ് സ്ഥാപിതമായത്.അതിനടുത്ത വർഷം ഫുട്ബോൾ ലീഗിൽ അംഗമായി.ഈ ക്ലബ്ബ് രൂപീകരണം മുതലേ ആൻഫീൽഡിലാണ് കളിച്ചുതുടങ്ങിയത്.1970കളിലും '80കളിലും ബിൽ ഷാങ്ക്ലിയും ബോബ് പേയ്സ്ലിയും ചേർന്ന് 11 ലീഗ് പട്ടങ്ങളും ഏഴ് യൂറോപ്യൻ കിരീടങ്ങളും എന്ന തലത്തിലേയ്ക്ക് ക്ലബ്ബിനെ നയിച്ചപ്പോൾ ഇംഗ്ലണ്ടിലെയും യൂറോപ്പിലെയും വൻശക്തികളായി അവർ മാറി.റാഫേൽ ബെനിറ്റെസ് പരിശീലകനായും സ്റ്റീവൻ ജെറാഡ് ക്യാപ്റ്റനായും വന്നതോടെ മിലാന് എതിരായ 2005 യുവേഫ ചാമ്പ്യൻസ് ലീഗ് ഫൈനലിൽ ജയിച്ചുകൊണ്ട് ഒരിക്കൽ കൂടി യൂറോപ്യൻ ചാമ്പ്യൻമാരായി വീണ്ടും ഉയർന്നുവന്നു.
ആൻഫീൽഡ് 1884ൽ സ്റ്റാൻലീ പാർക്കിന് സമീപത്തുള്ള ഭൂമിയിലാണ് നിർമ്മിക്കപ്പെട്ടത്.ജോൺ ഹൗൾഡിങ്ങുമായുള്ള വാടകത്തർക്കത്തിന്റെ പേരിൽ ഗൂഡിസൺ പാർക്കിലേയ്ക്ക് മാറുന്നത് വരെ ഈ സ്റ്റേഡിയം എവർട്ടണായിരുന്നു ഉപയോഗിച്ചിരുന്നത്. ഒഴിഞ്ഞ ഗ്രൗണ്ടുമായി ഹൗൾഡിങ്ങ് 1892ൽ ലിവർപൂൾ എഫ്.സി. സ്ഥാപിച്ച അന്നുമുതൽ ഈ ക്ലബ്ബ് ആൻഫീൽഡിലാണ് കളിച്ചിരുന്നത്. ഈ സ്റ്റേഡിയത്തിന് 20,000 പേരെ ഉൾക്കൊള്ളാനുള്ള ശേഷി ഉണ്ടായിട്ടുപോലും ലിവർപൂളിന്റെ ആദ്യമാച്ച് കാണാനായി എത്തിയത് 100 കാണികൾ മാത്രമാണ്.
1979ൽ ഹിറ്റാച്ചിയുമായി ഇടപാട് ആരംഭിച്ചതോടെ സ്പോൺസറുടെ ചിഹ്നം ഷർട്ടിൽ ഉൾപ്പെടുത്തിയ ആദ്യ ഇംഗ്ലീഷ് ക്ലബ്ബ് എന്ന ഖ്യാതി ലിവർപൂൾ നേടി. അന്നുമുതൽ ക്രൗൺ പെയ്ന്റ്സ്, കേൻഡി, കാൾസ്ബെർഗ് സ്റ്റാൻഡേർഡ് ചാർട്ടേഡ് ബാങ്ക് എന്നിവർ ക്ലബ്ബിനെ സ്പോൺസർ ചെയ്തുവന്നു. 1992ൽ പ്രശസ്ത ബിയർ കമ്പനിയായ കാൾസ്ബെർഗുമായി ചെയ്ത കരാർ ഇംഗ്ലീഷ് മുൻനിര ക്ലബ്ബുകളുടെ ചരിത്രത്തിലെ ഏറ്റവും ദൈർഘ്യമേറിയ ഒന്നാണ്. 2010-11 സീസൺ മുതൽ സ്റ്റാൻഡേർഡ് ചാർട്ടേഡ് ആണ് ക്ലബ്ബിന്റെ പ്രായോജകർ.
വടക്കുപടിഞ്ഞാറൻ ഇംഗ്ലണ്ടിലെ ലിവർപൂൾ ആസ്ഥാനമായ ഒരു പ്രൊഫഷണൽ ഫുട്ബോൾ ക്ലബ്ബാണ് ലിവർപൂൾ ഫുട്ബോൾ ക്ലബ് . ഇംഗ്ലീഷ് ഫുട്ബോൾ ക്ലബ്ബുകളിൽ കൂടുതൽ വിജയങ്ങൾ ലിവർപൂളിന്റെ പേരിലാണ്. ഇംഗ്ലീഷ് ചാമ്പ്യൻഷിപ്പ് പതിനെട്ട് തവണയും എഫ്.എ. കപ്പ് ഏഴ് തവണയും ലീഗ് കപ്പ് ഏഴ് തവണയും യുവെഫ ചാമ്പ്യൻസ് ലീഗ് ആറ് തവണയും നേടിയിട്ടുണ്ട്. ആൻഫീൽഡാണ് ലിവർപൂളിന്റെ സ്വന്തം തട്ടകം.
ലിവർപൂൾ € 306 ദശലക്ഷത്തോളം വാർഷിക വരുമാനത്തിൽ, 2013-14ൽ ലോകത്തിലെ തന്നെ ഒമ്പതാമത്തെ ഉയർന്ന-വരുമാനമുള്ള ഫുട്ബോൾ ക്ലബ്ബ് ആയിരുന്നു. 2015ലെ ഫോർബ്സ് മാസികയുടെ കണക്കുകൾ പ്രകാരം $ 982 ദശലക്ഷത്തോളമാണ് ക്ലബ്ബിന്റെ സാമ്പത്തികമൂല്യം. ക്ലബ്ബിന് കളിക്കളത്തിൽ പല ശത്രുതകളും ഉണ്ട്. അവയിൽ മാഞ്ചസ്റ്റർ യുണൈറ്റഡ്, എവർട്ടൺ എന്നിവരുമായുള്ളതാണ് പ്രധാനം.
1988-89 സീസൺ അവസാനിക്കുമ്പോഴേയ്ക്കും ലിവർപൂൾ കിരീടത്തിലേയ്ക്ക് വളരെ അടുത്തിരുന്നു. ലിവർപൂൾ ആഴ്സനലുമായി പോയിന്റുകളിലും ഗോൾ വ്യത്യാസത്തിലും തുല്യത പാലിച്ചെങ്കിലും, സീസണിന്റെ അവസാനമുണ്ടായ നേർക്കുനേർ പോരാട്ടത്തിൽ ആഴ്സനൽ അവസാന മിനുട്ടിൽ സ്കോർ ചെയ്തതോടെ മൊത്തം നേടിയ ഗോളുകളുടെ കണക്കിൽ അവർക്ക് കിരീടം നഷ്ടപ്പെട്ടു.
1970 കളുടെ തുടക്കത്തിൽ, കമ്പനി കാൽക്കുലേറ്റർ ചിപ്പുകൾ നിർമ്മിക്കുന്നതിലും വിൽക്കുന്നതിലും ശ്രദ്ധ കേന്ദ്രീകരിച്ചു, 1975 ആയപ്പോഴേക്കും ലോകത്തിലെ ഏറ്റവും വലിയ സ്വതന്ത്ര കാൽക്കുലേറ്റർ ചിപ്പ് നിർമ്മാതാവായിരുന്നു വെസ്റ്റേൺ ഡിജിറ്റൽ. 1970-കളുടെ മധ്യത്തിലെ എണ്ണ പ്രതിസന്ധിയും അതിന്റെ ഏറ്റവും വലിയ കാൽക്കുലേറ്റർ ഉപഭോക്താവായ ബൗമർ ഇൻസ്ട്രുമെന്റിന്റെ പാപ്പരത്തവും അതിന്റെ തകർച്ചയ്ക്ക് കാരണമായി, എന്നിരുന്നാലും, 1976-ൽ വെസ്റ്റേൺ ഡിജിറ്റൽ ചാപ്റ്റർ 11 ബാങ്ക്റപ്സിയായി പ്രഖ്യാപിച്ചു. ഇതിനുശേഷം, എമേഴ്സൺ ഇലക്ട്രിക് കമ്പനിയുടെ പിന്തുണ പിൻവലിച്ചു. ചക്ക് മിസ്ലർ 1977 ജൂണിൽ വെസ്റ്റേൺ ഡിജിറ്റലിൽ ചെയർമാനും ചീഫ് എക്സിക്യൂട്ടീവും ആയി ചേർന്നു, വെസ്റ്റേൺ ഡിജിറ്റലിന്റെ ഏറ്റവും വലിയ ഓഹരിയുടമയായി.
മോസ് ടെസ്റ്റ് ഉപകരണങ്ങളുടെ നിർമ്മാതാവായ ജനറൽ ഡിജിറ്റൽ എന്ന നിലയിൽ മോട്ടോറോള ജീവനക്കാരനായ ആൽവിൻ ബി. ഫിലിപ്സ് 1970 ഏപ്രിൽ 23-നാണ് വെസ്റ്റേൺ ഡിജിറ്റൽ സ്ഥാപിച്ചത്. ഇത് യഥാർത്ഥത്തിൽ കാലിഫോർണിയയിലെ സാന്താ അനാ ആയിരുന്നു, ഓറഞ്ച് കൗണ്ടി ആസ്ഥാനമായി പ്രവർത്തിക്കുന്ന ഏറ്റവും വലിയ ടെക്നോളജി സ്ഥാപനങ്ങളിൽ ഒന്നായി ഇത് മാറും. നിരവധി വ്യക്തിഗത നിക്ഷേപകരും വ്യവസായ ഭീമനായ എമേഴ്സൺ ഇലക്ട്രിക്കും നൽകുന്ന സ്റ്റാർട്ട്-അപ്പ് മൂലധനത്തോടെ ഇത് അതിവേഗം ഒരു പ്രത്യേക അർദ്ധചാലക നിർമാതാവായി മാറി. ഏകദേശം 1971 ജൂലൈയിൽ, അതിന്റെ നിലവിലെ പേര് സ്വീകരിച്ചു, ഉടൻ തന്നെ അതിന്റെ ആദ്യ ഉൽപ്പന്നമായ 1402 അവതരിപ്പിച്ചു.
വെസ്റ്റേൺ ഡിജിറ്റലിന് ഇലക്ട്രോണിക്സ് വ്യവസായത്തിൽ ഒരു ഇൻറഗ്രേറ്റഡ് സർക്യൂട്ട് നിർമ്മാതാവായും ഒരു സ്റ്റോറേജ് ഉൽപന്ന കമ്പനിയായും ഒരു നീണ്ട ചരിത്രമുണ്ട്. എസ്എസ്ഡികളും ഫ്ലാഷ് മെമ്മറി ഉപകരണങ്ങളും നിർമ്മിക്കുന്നതിനൊപ്പം ഏറ്റവും വലിയ കമ്പ്യൂട്ടർ ഹാർഡ് ഡിസ്ക് ഡ്രൈവ് നിർമ്മാതാക്കളിൽ ഒന്നാണ് ഇത്. അതിന്റെ പ്രധാന എതിരാളികൾ ഡാറ്റാ മാനേജ്മെന്റും സ്റ്റോറേജ് കമ്പനികളായ സീഗേറ്റ് ടെക്നോളജിയും മൈക്രോൺ ടെക്നോളജിയും ഉൾപ്പെടുന്ന കമ്പനികളാണ്.
വെസ്റ്റേൺ ഡിജിറ്റൽ കോർപ്പറേഷൻ (ഡബ്ല്യുഡിസി, സാധാരണയായി വെസ്റ്റേൺ ഡിജിറ്റൽ അല്ലെങ്കിൽ ഡബ്ല്യുഡി) കാലിഫോർണിയയിലെ സാൻ ജോസ് ആസ്ഥാനമായി പ്രവർത്തിക്കുന്ന ഒരു അമേരിക്കൻ കമ്പ്യൂട്ടർ ഹാർഡ് ഡിസ്ക് ഡ്രൈവ് നിർമ്മാതാവും ഡാറ്റാ സ്റ്റോറേജ് കമ്പനിയാണ്. സംഭരണ ഉപകരണങ്ങൾ, ഡാറ്റാ സെന്റർ സംവിധാനങ്ങൾ, ക്ലൗഡ് സ്റ്റോറേജ് സേവനങ്ങൾ എന്നിവയുൾപ്പെടെ ഡാറ്റാ ടെക്നോളജി ഉൽപ്പന്നങ്ങൾ രൂപകൽപ്പന ചെയ്യുകയും നിർമ്മിക്കുകയും വിൽക്കുകയും ചെയ്യുന്നു.
സംസ്ഥാന തൊഴിലുറപ്പ് കൗൺസിൽ, സംസ്ഥാന തൊഴിലുറപ്പ് ഫണ്ട് എന്നിവയുടെ രൂപവത്കരണം. തൊഴിൽ രഹിത അലവൻസ് വിതരണം, തൊഴിലിനിടെ സംഭവിക്കുന്ന അപകടങ്ങൾക്ക് ചികിത്സാ സഹായം. തൊഴിലിനിടെയുണ്ടാകുന്ന മരണത്തിന്‌ 75,000/- രൂപ എക്സ്ഗ്രേഷ്യ, ചികിത്സാ ചെലവുകൾ എന്നിവയുടെ നിർവ്വഹണം.
തൊഴിൽ സ്ഥലങ്ങളിൽ കുട്ടികളെ പരിചരിക്കുന്നതിന്‌ സൗകര്യം, കുടിവെള്ളം, പ്രാഥമിക ചികിത്സക്കായുള്ള മരുന്നുകളുടെ സജ്ജീകരണം. ജോലിയുടെ മോണിറ്ററിംഗ്, മൂല്യനിർണ്ണയം എന്നിവയും സംസ്ഥാനത്തിന്റെ ചുമതലകളിൽ പെടുന്നവയാണ്‌.
ഓരോ ജില്ലയിലേക്കും ആവശ്യമായ ജില്ലാ പ്രോഗ്രാം കോർഡിനേറ്ററെ നിയമിക്കുന്നത് അതത് സംസ്ഥാന സർക്കാറുകൾ ആണ്. ജില്ലാ കളക്ടർ, ‍ജില്ലാ പഞ്ചായത്ത് ചീഫ് എക്സിക്യൂട്ടീവ് ഓഫീസർ, തത്തുല്യ റാങ്കിലുള്ള ഉദ്യോഗസ്ഥർ തുടങ്ങിയവരിൽ ആര്‌ വേണമെങ്കിലും ജില്ലാ പ്രോഗ്രാം കോർഡീനേറ്റർ ആകാവുന്നതാണ്‌. ഇത്തരം ഉദ്യോഗസ്ഥർക്കാണ്‌ പദ്ധതിയുടെ നിർവ്വഹണത്തിന്റേയും ഏകോപനത്തിന്റേയും ചുമതല.
നിർവ്വഹണ ഏജൻസികളുടെ പദ്ധതികൾക്ക് ജില്ലാ പഞ്ചായത്താണ്‌ അംഗീകാരം നൽകേണ്ടത്. ഓരോ വർഷവും തൊഴിലിനുള്ള ബജറ്റ് തയ്യാറാക്കൽ, അംഗീകാരം ലഭ്യമാക്കൽ, പദ്ധതിയുടെ പ്രവർത്തനങ്ങളുടെ ഏകോപനം എന്നിവ ജില്ലാ പ്രോഗ്രാം കോർഡിനേറ്ററുടെ നേതൃത്വത്തിലാണ് നടത്തപ്പെടുന്നത്.
തൊഴിലവസരങ്ങളും അതതു പ്രദേശങ്ങളിലെ തൊഴിലിനുള്ള ആവശ്യവും തമ്മിൽ പൊരുത്തപ്പെടുന്നുണ്ടോ എന്ന് പരിശോധിക്കുക, പണത്തിന്റെ കണക്കുകൾ സൂക്ഷിക്കുക, ഗ്രാമസഭാമുഖാന്തരം സാമൂഹ്യ ഓഡിറ്റ് നടത്തുക, അതിൽ ഉന്നയിക്കപ്പെടുന്ന ആക്ഷേപങ്ങളിൽ നടപടി സ്വീകരിക്കൽ തുടങ്ങിയവയും ബ്ലോക്ക് പ്രോഗ്രാം ഓഫീസറുടെ ചുമതലകൾ ആണ്‌. കൂടാതെ തൊഴിലിനായി രജിസ്റ്റർ ചെയ്യപ്പെടുന്ന അപേക്ഷകരുടെ ഏകോപനവും ബ്ലോക്ക് പ്രോഗ്രാം ഓഫീസറുടെ ചുമതലകളിൽ ഉൾപ്പെടുന്നവയാണ്‌.
പഞ്ചായത്തുതലത്തിലുള്ള സ്ഥാപനങ്ങളാണ്‌ പദ്ധതിയുടെ ആസൂത്രണം, നടത്തിപ്പ് എന്നിവയുടെ മുഖ്യ അധികാരി. കൂടാതെ ഏറ്റെടുക്കുവാൻ കഴിയുന്ന എല്ലാ ജോലികളുടെ പട്ടികയും, അതിനുള്ള വികസന പദ്ധതിയും ഗ്രാമപഞ്ചായത്ത് തയ്യാറാക്കേണ്ടവയാണ്‌. ബ്ലോക്ക് പഞ്ചായത്ത് ഗ്രാമപഞ്ചായത്തുകളൂടെ പദ്ധതികൾക്ക് നൽകുകയും ; ജില്ലാ പഞ്ചായത്തിന്റെ അനുമതിക്കായി നൽകുകയും , അതിന്റെ അംഗീകാരത്തിനു ശേഷം നിർവ്വഹണത്തിനായി നൽകുകയും വേണം.
അക്കൗണ്ടുകളുടെ സൂക്ഷിപ്പ്, മസ്റ്റർ റോളിന്റേയും സാധങ്ളുടേയും സൂക്ഷിപ്പ്, വിദഗ്ദ്ധ/ അവിദഗ്ദ്ധ തൊഴിലാളികളുടെ വേതന വിവരങ്ങൾ പ്രവർത്തികളുടെ അളവ് തിട്ടപ്പെടുത്തുന്നതിന്റെ ഘടന, പണം നൽകൽ തുടങ്ങിയ കാര്യങ്ങളിൽ സുതാര്യതയും അവ ജനങ്ങളെ അറിയിക്കുക, തുടങ്ങിയവ ഈ പദ്ധതിയുടെ സവിശേഷതകളിൽ പെടുന്നു. കൂടാതെ ബാങ്ക് അക്കൗണ്ട് വഴിയോ പോസ്റ്റ് ഓഫീസ് വഴിയോ ജോലിക്കാർക്കുള്ള വേതനം നൽകുന്നതിനുള്ളാ സാധ്യതയും ഈ നിയമത്തിൽ പറയുന്നു.
ഗ്രാമപഞ്ചായത്തിൽ തൊഴിലിന്‌ അപേക്ഷനൽകി 15 ദിവസങ്ങൾക്കകം തൊഴിൽ നൽകുന്നതിനുള്ള ബാദ്ധ്യത ഗ്രാമപഞ്ചായത്തിനുണ്ട്. ഒരു അപേക്ഷകന്‌ 15 ദിവസങ്ങൾക്കകം തൊഴിൽ നൽകുന്നതിന്‌ കഴിയാതെ വന്നാൽ അത പ്രോഗ്രാം ഓഫീസറെ അറിയിക്കേണ്ടതും അദ്ദേഹം 15 ദിവസങ്ങൾക്കുള്ളിൽ തൊഴിൽ നൽകുന്നതിനുവേൺറ്റിയുള്ള അടിയന്തര നടപടികൾ സ്വീകരിക്കേൺറ്റതുമാണ്‌. എല്ലാവർക്കും താമസസ്ഥലത്തിനടുത്തുതന്നെ തൊഴിൽ നൽകാൻ കഴിയാതെ വന്നാൽ സ്ത്രീകൾക്കും പ്രത്യേകിച്ചും ഒറ്റയ്ക്ക് താമസിക്കുന്ന സ്ത്രീകൾക്കും പ്രായം കൂടിയവർക്കും അവരവരുടെ താമസഥലത്തിനടുത്തുതൻനെ തൊഴിൽ നൽകുന്നതിന്‌ ശ്രദ്ധിയ്ക്കുകയും വേണം. ഏതെങ്കിലും കാരണവശാൽ ഗ്രാമപഞ്ചായത്ത് പദ്ധതികളിൽ തൊഴിൽ നൽകുന്നതിന്‌ സാധിക്കാതെ വന്നാൽ ബ്ലോക്ക്, ജില്ലാ പഞ്ചായത്തുകളുടെ വാർഷിക പദ്ധതികളിൽ അംഗീകരിച്ചതും ഗ്രാമപഞ്ചായത്ത് പ്രദേശത്ത് ഏറ്റെടുത്തുനടത്തുന്നതുമായ പദ്ധതികളിൽ തൊഴിൽ നൽകാവുന്നതാണ്‌. തൊഴിൽ സ്ഥലം താമസസ്ഥലത്തിന്‌ 5 കി.മീ. ദൂരപരിധിയിൽ കൂടുതലായാൽ 10% അധിക വേതനത്തിനുള്ള അർഹതയും ഈ പദ്ധതി ഉറപ്പുനൽകുന്നു.
അവിദഗ്ദ്ധ കായിക ജോലികൾ ചെയ്യുന്നതിന്‌ സന്നദ്ധതയുള്ള പ്രായപൂർത്തിയായ അംഗങ്ങൾ ഉൾ‍പ്പെടുന്ന ഗ്രാമീണ കുടുംബത്തിന്‌ ഒരു സാമ്പത്തിക വർഷത്തിൽ 100 ദിവസത്തെ തൊഴിൽ ഉറപ്പാക്കുന്നതിനുള്ള നിയമമാണ് ദേശീയ ഗ്രാമീണ തൊഴിലുറപ്പ് നിയമം-2005 . ഈ നിയമത്തിന്റെ അടിസ്ഥാനത്തിലാണ്‌ ഈ പദ്ധതി പ്രവർത്തിക്കുന്നത്. 2005 സെപ്റ്റംബറിൽ‌ ഇന്ത്യൻ പാർലമെന്റ് പാസാക്കിയ ഈ നിയമം സെപ്റ്റംബർ 7 ന്‌ നിലവിൽ വരികയും ജമ്മു - കാശ്മീർ ഒഴികെയുള്ള ഇന്ത്യയിലെ എല്ലാ സംസ്ഥാനങ്ങളിലും ബാധകമാക്കുകയും ചെയ്തു. തുടക്കത്തിൽ ഇന്ത്യയിലെ 200 ജില്ലകളിൽ മാത്രമായിരുന്നു പ്രാബല്യത്തിൽ വന്നതെങ്കിലും 2008 ഏപ്രിൽ 1 മുതൽ രാജ്യത്തെ മുഴുവൻ ജില്ലകളിലേക്കും ഈ പദ്ധതി വ്യാപിപ്പിച്ചു.
വെള്ളക്കടലാസിലോ പ്രത്യേകമായുള്ള ഫോറത്തിലോ തൊഴിൽ ആവശ്യമുള്ള പ്രായപൂർത്തിയായ അംഗങ്ങളുടെ പേര്‌, വയസ്സ്, ലിംഗം, വിഭാഗം എന്നീ വിവരങ്ങൾ എഴുതിച്ചേർത്ത് ഗ്രാമപഞ്ചായത്തിലാണ്‌ അപേക്ഷ നൽകേണ്ടത്. വ്യക്തികൾക്ക് ഗ്രാമ പഞ്ചായത്തിൽ നേരിട്ട് വാക്കാൽ അംഗത്വത്തിന്‌ അപേക്ഷിക്കാവുന്നതാണ്‌. അപേക്ഷ ലഭിച്ചുകഴിഞ്ഞാൽ രണ്ടാഴ്ചയ്ക്കകം പരിശോധന പൂർത്തിയാക്കുകയും അവ രജിസ്റ്ററിൽ എഴുതി ചേർക്കുകയും ചെയ്യുന്നു. അംഗത്വം ലഭിച്ചുകഴിഞ്ഞ ഓരോ കുടുംബത്തിനും പ്രത്യേകമായി രജിസ്റ്റർ നമ്പർ നൽകുന്നു. അപേക്ഷ നൽകിയവർ വിവരങ്ങൾ തെറ്റായി നൽകിയാൽ അത്തരം അപേക്ഷകൾ അയോഗ്യമാക്കപ്പെടുന്നതുമാണ്‌.
തൊഴിൽ കാർഡ് ലഭിച്ചവർക്ക് 100 ദിവസത്തെ പണി പഞ്ചായത്ത് ഉറപ്പു വരുത്തണം. ഇതിന് കാർഡുടമ അപേക്ഷ നൽകണം കൂടാതെ ബ്ലോക്ക് പ്രോഗ്രാം ഓഫീസർക്കും അപേക്ഷ സമർപ്പിക്കാവുന്നതാണ്‌. വെള്ള കടലാസിൽ; തൊഴിൽ കാർഡ് നമ്പർ, ഏതു തീയതി മുതൽ ഏതു തീയതി വരെ തൊഴിൽ വേണം എന്നീ കാര്യങ്ങൾ വ്യക്തമാക്കേണ്ടതാണ്‌. ഒരു അപേക്ഷയിൽ തന്നെ ഒരു വര്ഷത്തേക്ക് വിവിധ കാലയളവിലേയ്ക്കുള്ള തൊഴിലിനായ് അപേക്ഷിക്കാം. തൊഴിലിനായ് അപേക്ഷിച്ചാൽ അതിന്റെ രസീത് അപേക്ഷകന്‌ ലഭിക്കുന്നതാണ്‌.
പദ്ധതിയിൽ ചേരുന്നതിലേക്കായി അംഗത്വം ആവശ്യമുള്ള കുടുംബങ്ങൾ ഗ്രാമ പഞ്ചായത്തിൽ താമസിക്കുന്നവരാകണം. തൽക്കാലം പ്രസ്തുത പ്രദേശത്തിൽ നിന്നും അകന്നു താമസിക്കുന്നവർക്കും അംഗത്വം ലഭിക്കാൻ അർഹതയുണ്ട്. ഒരു കുടുംബത്തിലെ പ്രായപൂർത്തിയായ എല്ലാ അംഗങ്ങൾക്കും ജോലിക്കായി അപേക്ഷ നൽകാവുന്നതാണ്‌. അപേക്ഷകർ അവിദഗ്ദ്ധ കായിക തൊഴിലുകൾ ചെയ്യാൻ സന്നദ്ധതയുള്ളവരായിരിക്കണം എന്നു മാത്രം.
രാജ്യത്തിലെ ജനങ്ങളിൽ കായിക തൊഴിൽ ചെയ്യുവാൻ സന്നദ്ധതയുള്ളവർക്ക് ഒരു വർഷം 100 ദിവസം തൊഴിൽ ഉറപ്പുവരുത്തുന്ന പദ്ധതിയാണ്‌ ദേശീയ ഗ്രാമീണ തൊഴിലുറപ്പ് പദ്ധതി. തൊഴിലുണ്ടായാലും ഇല്ലെങ്കിലും മിനിമം നൂറ് ദിവസത്തെ വേതനം ഉറപ്പു വരുത്തുന്നു. ദിവസ വേതനം 291 രൂപയും വാർഷിക വേതനം 29100 രൂപയും ആണ് .
കേന്ദ്ര സർക്കാർ വിജ്ഞാപനം ചെയ്തിട്ടുള്ള എല്ലാ പ്രദേശങ്ങളിലേയും ഗ്രാമീണ കുടുംബങ്ങൾക്കും ഈ പദ്ധതിയുടെ പ്രയോജനം ലഭിക്കുന്നതാണ്‌. ഒരു സാമ്പത്തിക വർഷത്തിൽ ഒരു കുടുംബത്തിലെ എല്ലാ അംഗങ്ങൾക്കുമായി ഒരേ സമയത്തോ വ്യത്യസ്ത സമയങ്ങളിലോ 100 ദിവസം ഈ പദ്ധതിമൂലം തൊഴിൽ ലഭിക്കും
റബ്ബർ മരത്തിന്റെ തൊലിയിൽ മുറിവുണ്ടാകുമ്പോൾ ഊറിവരുന്ന വെളുത്തനിറമുള്ള കറയാണ് റബർ പാൽ . വളർച്ചയെത്തിയ റബർ മരത്തിന്റെ തൊലിയിൽ നിയന്ത്രിത രീതിയിൽ മുറിവുണ്ടാക്കിയാണ് വാണിജ്യാടിസ്ഥാനത്തിൽ റബർ പാൽ ശേഖരിക്കുന്നത്. റബർ പാൽ ശേഖരിക്കുന്നതിനായി റബർ മരത്തിന്റെ തൊലിയിൽ നിയന്ത്രിത രീതിയിൽ മുറിവുണ്ടാക്കുന്നതിനെ ടാപ്പിങ് എന്നു പറയുന്നു. കുഴമ്പു പരുവത്തിലുളള ലാറ്റക്സിലെ മുഖ്യാംശം ജലവും , റബ്ബറിൻറെ കൊച്ചു കൊച്ചു കണികകളുമാണ് ഏറെ നേരം വെച്ചിരുന്നാൽ റബ്ബർ കണികകൾ ഉറ കൂടി ലാറ്റക്സ് പിരിഞ്ഞുപോകും. ലാറ്റക്സ് സാന്ദ്രികരിച്ച്, പിരിഞ്ഞുപോകാതിരിക്കാനായി അമോണിയ ചേർത്ത് സൂക്ഷിക്കാം. അല്ലെങ്കിൽ ഇത് വേർതിരിച്ചെടുത്ത് റബ്ബർ ഷീറ്റുകളായോ, ബ്ലോക്കുകളായോ മാറ്റാം. അന്തിമോപയോഗത്തിന് ഉചിതമായ ഗുണങ്ങൾ ലഭ്യമാകാനായി ഇനിയും പല രാസപ്രക്രിയകൾക്കും ഈ അസംസ്കൃത റബ്ബറിനെ വിധേയമാക്കേണ്ടതുണ്ട്. ഓരോ സാഹചര്യങ്ങൾക്കും അനുസരിച്ച് ചേർക്കുന്ന രാസവസ്തുവിലും പ്രക്രിയയിലും മാറ്റം വരുത്തുന്നു.
ലാറ്റക്സ് ഉണ്ടാകുന്ന മറ്റു മരങ്ങൾ ഫിഗ്സ് , കാസ്റ്റില്ല എലാസ്റ്റിക്ക , യുഫോർബിയാസ്, ലറ്റുസ്, ഡാന്റിലിയോൺ, റഷ്യൻ ഡാന്റിലിയോൺ , സ്കോർസെനറ ടോ-സാഗിസ് , ഗയൂൾ എന്നിവയാണ്. ഇവയിൽ നിന്ന് വൻതോതിൽ റബ്ബർ ഉത്പാദിപ്പിക്കാൻ കഴിയില്ലെങ്കിലും രണ്ടാം ലോകമഹായുദ്ധകാലത്തുണ്ടായ റബ്ബറിന്റെ ദൗർലഭ്യം കാരണം ഇവയിൽ നിന്ന് റബ്ബർ ഉത്പാദിപ്പിക്കാൻ ജർമ്മനി ശ്രമിച്ചിരുന്നു എന്നാണ് പറയപ്പെടുന്നത് . കൃത്രിമ റബ്ബർ ഉത്പാദിപ്പിക്കാനുള്ള സാങ്കേതിക വിദ്യ ലഭ്യമായതോടുകൂടി ഈ മരങ്ങളിൽ നിന്ന് റബ്ബർ ഉത്പാദിപ്പിക്കാൻ ഉള്ള ശ്രമങ്ങൾ ഇല്ലാതെയായി. കൃത്രിമ റബ്ബറിൽ നിന്ന് സ്വാഭാവിക റബ്ബറിനെ വേർതിരിച്ചറിയാൻ സ്വാഭാവിക റബ്ബറിനെ ഗം റബ്ബർ എന്നും വിളിക്കാറുണ്ട്.
19-ആം നൂറ്റാണ്ട് ഏതാണ്ട് മുഴുവൻ തന്നെയും ലാറ്റക്സ് ഉത്പാദിപ്പിച്ചിരുന്നത് തെക്കേ അമേരിക്ക മാത്രമായിരുന്നു. എന്നാൽ 1876-ൽ ഹെൻറി വിക്കാം എന്ന വ്യക്തി ബ്രസീലിൽ നിന്ന് ആയിരക്കണക്കിന് വിത്ത് കൊണ്ടുവരികയും അവ ബ്രിട്ടനിലുള്ള ക്യൂ ഗാർഡൻസ് എന്നയിടത്ത് നടുകയും ചെയ്തു. അവിടെ ഉണ്ടായ റബ്ബർ തൈകൾ സിലോൺ എന്നിവിടങ്ങളിലേയ്ക്ക് കയറ്റി അയച്ചു. മലയ പിന്നീട് ലോകത്തിലെ ഏറ്റവുമധികം റബ്ബർ ഉത്പാദിപ്പിക്കുന്ന രാജ്യങ്ങളിലൊന്നായി. നൂറു വർഷങ്ങൾക്ക് മുൻപ് ആഫ്രിക്കയിലെ കോംഗോ ഫ്രീ സ്റ്റേറ്റും റബ്ബർ വളരെയധികം ഉത്പാദിപ്പിക്കുന്ന സ്ഥലമായിരുന്നു. ലൈബീരിയ, നൈജീരിയ എന്നിവടങ്ങളിലും ഇന്ന് റബ്ബർ കൃഷി ഉണ്ട്.
1736-ൽ അക്കാദമി റോയൽ ദെസ് സയൻസ് എന്ന ഫ്രാൻസിലെ ഒരു സംഘടനയ്ക്ക് റബ്ബറിന്റെ സാമ്പിളുകൾ ചാൾസ് മാറീ ഡി ല കൊൻടാമൈൻ എന്ന വ്യക്തി കാണിച്ചുകൊടുക്കുകയുണ്ടായി. പിന്നീട് 1751-ൽ ഇദ്ദേഹം ഫ്രാനോസി ഫ്രെസ്നിയൂ എന്ന വ്യക്തി എഴുതിയ പേപ്പർ ഈ അക്കാദമിയുടെ മുന്നിൽ അവതരിപ്പിക്കുകയും ചെയ്തു. ഇത് 1755-ൽ പിന്നീട് പ്രസിദ്ധീകരിച്ചു. ഇതിൽ റബ്ബറിന്റെ പല ഗുണങ്ങളെപ്പറ്റിയും പ്രതിപാദിപ്പിച്ചിരുന്നു. റബ്ബറിനെക്കുറിച്ച് ആദ്യമായി പ്രസിദ്ധീകരിച്ച ശാസ്ത്രലേഖനം ഇതാണെന്ന് വിശ്വസിക്കപ്പെടുന്നു.
പാരാ റബ്ബർ മരം തെക്കേ അമേരിക്കയിലായിരുന്നു മുൻപ് കൂടുതലായി ഉണ്ടാകാറുണ്ടായിരുന്നത്. ബ്രസീലിൽ നിന്ന് പോർച്ചുഗലിലേയ്ക്ക് ആദ്യമായി റബ്ബർ കൊണ്ടു വന്ന യൂറോപ്യനായ വ്യക്തി, അവിടെയുള്ള ആളുകളെ റബ്ബർ അടങ്ങിയ തുണിയിൽ വെള്ളം ആഗിരണം ചെയ്യുകയില്ല എന്ന് കാണിച്ചുകൊടുത്തപ്പോൾ അവർ‍ ദുർമന്ത്രവാദി എന്ന് മുദ്രകുത്തി കോടതിയിൽ കയറ്റുകപോലും ഉണ്ടായി. ഇംഗ്ലണ്ടിൽ 1770- ആണ് റബ്ബർ എത്തുന്നത്. ഈ റബ്ബറിന് പേപ്പറിൽ പെൻസിൽ കൊണ്ട് എഴുതിയതിനെ മായ്ക്കാൻ കഴിവുണ്ടെന്ന് ജോസഫ് പ്രീസ്‌റ്റലി കണ്ടെത്തി. അങ്ങനെയാണ് മായ്ക്കുക എന്ന് അർത്ഥമുള്ള റബ് എന്ന പദത്തിൽ നിന്ന് റബ്ബർ എന്ന് ഈ വസ്തുവിന് പേര് വീഴുന്നത്.
റബ്ബർ മരം പോലുള്ള ചില പ്രത്യേക തരം മരങ്ങളിൽ നിന്ന് ഊറി വരുന്ന ഏതു തരത്തിലും രൂപപ്പെടുത്താവുന്ന ഒരു ഇലാസ്റ്റിക് ഹൈഡ്റോകാർബൺ പോളിമറാണ് സ്വാഭാവിക റബ്ബർ. ശുദ്ധീകരിച്ച റബ്ബറിന്റെ ശാസ്ത്രീയനാമം പോളി ഐസോപ്രീൻ എന്നാണ്. ഇത് രാസപ്രക്രിയകളുടെ ഫലമായും ഉത്പാദിപ്പിക്കാവുന്നതാണ്. സ്വാഭാവിക റബ്ബർ, ടയർ നിർമ്മാണം ഉൾപ്പെടെയുള്ള വ്യാവസായിക ആവശ്യങ്ങൾക്ക് വ്യാപകമായി ഉപയോഗിക്കപ്പെടുന്നു. 1934-ൽ വെർണർ കുൻ ആണ് റബ്ബറിന്റെ എണ്ട്റോപ്പി മോഡൽ ആദ്യമായി ഉണ്ടാക്കിയത്.
ഇന്ത്യയിൽ 1873-ൽ തന്നെ കൽക്കത്തയിലെ ബൊട്ടാണിക്കൽ ഗാർഡനിൽ വ്യാവസായിക ആവശ്യങ്ങൾക്കായി വളർത്താൻ റബ്ബർ നടാൻ ശ്രമം തുടങ്ങിയിരുന്നു. ബ്രിട്ടീഷുകാരായിരുന്നു ഇതിനു മുൻകൈ എടുത്തത്. ആദ്യത്തെ വ്യാവസായിക തോട്ടം ഇന്ത്യയിൽ തുടങ്ങിയത് തട്ടേക്കാടിലാണ്. 1902-ൽ ആയിരുന്നു അത്.റബ്ബർ മരം കേരളത്തിലെത്തിയതു ബ്രസീലിൽ നിന്നാണെന്നു പറയപ്പെടുന്നു. ഇതിന്റെ ശാസ്ത്ര നാമം ഹെവിയ ബ്രസീലിയാസിസ് എന്നാണ്.
വൻതോതിൽ സ്വാഭാവിക റബ്ബർ ലഭിക്കുന്നത് പാര റബ്ബർ മരത്തിൽ നിന്നാണ്. ഹെവിയ ബ്രസില്ല്യൻസിസ് അഥവാ യുഫോർബിയാസി എന്നാണ് ഈ മരത്തിന്റെ ശാസ്ത്രീയ നാമം. ഈ മരത്തിന്റെ തടിയിൽ ഒരു മുറിവ് ഉണ്ടാക്കിയാൽ ആ മുറിവിൽ കൂടി ധാരാളമായി ലാറ്റക്സ് ഉറഞ്ഞ് വരും എന്നതുകൊണ്ടാണ് ഈ മരം റബ്ബർ ഉത്പാദനത്തിനായി കൂടുതലായി ഉപയോഗിക്കുന്നതിന്റെ കാരണം.
കൃത്രിമ റബ്ബർ പെട്രോളിയം ഉല്പന്നങ്ങളിൽ നിന്നും ഉണ്ടാക്കുന്നു.ബ്യൂട്ടൈൽ, നൈട്രൈൽ, എസ്ബിആർ, നിയോപ്രീൻ, ക്ലോറോപ്രീൻ, ഇപിഡിഎം, സിലിക്കോൺ എന്നിങ്ങനെ പലതരം കൃത്രിമ റബ്ബർ ഇനങ്ങൾ മാർക്കറ്റിൽ ലഭ്യമാണ്.
1960 കളിൽ, ഫോട്ടോകോപ്പിയർ വിപണിയിൽ സെറോക്സ് കോർപ്പറേഷൻ ഒരു പ്രധാന സ്ഥാനം വഹിച്ചു.1969-ൽ, സെറോക്‌സിന്റെ ഉൽപ്പന്ന വികസന വിഭാഗത്തിൽ ജോലി ചെയ്തിരുന്ന ഗാരി സ്റ്റാർക്ക്‌വെതറിന് ലേസർ ബീം ഉപയോഗിച്ച് കോപ്പിയർ ഡ്രമ്മിലേക്ക് നേരിട്ട് പകർത്തേണ്ടവയുടെ ചിത്രം "വരയ്ക്കുക" എന്ന ആശയം ഉണ്ടായിരുന്നു. 1971-ൽ അടുത്തിടെ രൂപീകരിച്ച പാലോ ആൾട്ടോ റിസർച്ച് സെന്ററിലേക്ക് മാറ്റിയ ശേഷം, സ്‌ലോട്ട് നിർമ്മിക്കുന്നതിനായി സ്റ്റാർക്ക്‌വെതർ ഒരു സെറോക്‌സ് 7000 കോപ്പിയർ സ്വീകരിച്ചു. 1972-ൽ, സ്റ്റാർക്ക്‌വെതർ ബട്ട്‌ലർ ലാംപ്‌സണും റൊണാൾഡ് റൈഡറും ചേർന്ന് ഒരു നിയന്ത്രണ സംവിധാനവും പ്രതീക ജനറേറ്ററും ചേർക്കാൻ പ്രവർത്തിച്ചു, അതിന്റെ ഫലമായി ഇയേഴ്സ് (ഇഥർനെറ്റ്, ആൾട്ടോ റിസർച്ച് ക്യാരക്ടർ ജനറേറ്റർ, സ്കാൻ ചെയ്‌ത ലേസർ ഔട്ട്‌പുട്ട് ടെർമിനൽ) എന്ന ഒരു പ്രിന്റർ രൂപപ്പെട്ടു - ഇത് പിന്നീട് സെറോക്‌സ് 9700 ലേസർ പ്രിന്ററായി മാറി.
ലേസർ പ്രിന്ററിന്റെ ആദ്യ വാണിജ്യ നിർവ്വഹണം, ഐബിഎം 3800 പുറത്തിറങ്ങി. മെയിൻഫ്രെയിം കമ്പ്യൂട്ടറുകളിൽ ഘടിപ്പിച്ചിരിക്കുന്ന ലൈൻ പ്രിന്ററുകൾ പകരം മാറ്റിസ്ഥാപിക്കുന്ന ഡാറ്റാ സെന്ററുകൾക്കായി ഇത് രൂപകൽപ്പന ചെയ്‌തിരിക്കുന്നു. ഐബിഎം 3800 സ്റ്റേഷനറികളിൽ ഉയർന്ന വോളിയം പ്രിന്റിംഗിനായി ഉപയോഗിച്ചു, കൂടാതെ ഒരു ഇഞ്ചിന് 240 ഡോട്ടുകളുടെ റെസല്യൂഷനിൽ മിനിറ്റിൽ 215 പേജുകൾ നേടുകയും ചെയ്തു. ഈ പ്രിന്ററുകളിൽ 8,000-ത്തിലധികം വിറ്റു.
സെറോക്സ് 9700 വിപണിയിലെത്തി. ഐബിഎം 3800-ൽ നിന്ന് വ്യത്യസ്തമായി, നിലവിലുള്ള ഏതെങ്കിലും പ്രത്യേക പ്രിന്ററുകൾ മാറ്റിസ്ഥാപിക്കാൻ സെറോക്സ് 9700 ലക്ഷ്യമിടുന്നില്ല; എന്നിരുന്നാലും, ഫോണ്ടുകൾ ലോഡുചെയ്യുന്നതിന് ഇതിന് പരിമിതമായ പിന്തുണ മാത്രമേ ഉണ്ടായിരുന്നുള്ളൂ. വ്യത്യസ്ത ഉള്ളടക്കമുള്ള കട്ട് ഷീറ്റ് പേപ്പറിൽ ഉയർന്ന മൂല്യമുള്ള രേഖകൾ അച്ചടിക്കുന്നതിൽ സെറോക്സ് 9700 മികവ് പുലർത്തി.
സെറോക്‌സ് 9700-ന്റെ വാണിജ്യ വിജയത്തിൽ നിന്ന് പ്രചോദനം ഉൾക്കൊണ്ട്, ജാപ്പനീസ് ക്യാമറ, ഒപ്‌റ്റിക്‌സ് കമ്പനിയായ കാനൻ, കുറഞ്ഞ വിലയുള്ള ഡെസ്‌ക്‌ടോപ്പ് ലേസർ പ്രിന്ററായ കാനൻ എൽബിപി-10 വികസിപ്പിച്ചെടുത്തു. കാനൻ പിന്നീട് വളരെ മെച്ചപ്പെടുത്തിയ ഒരു പ്രിന്റ് എഞ്ചിൻ, കാനൻ സിഎക്സ് , എൽബിപി-സിഎക്സ് പ്രിന്റർ മികച്ച രീതിയിൽ പ്രവർത്തിക്കാൻ തുടങ്ങി. കമ്പ്യൂട്ടർ ഉപയോക്താക്കൾക്ക് വിൽക്കുന്നതിൽ യാതൊരു പരിചയവുമില്ലാത്തതിനാൽ, കാനൻ മൂന്ന് സിലിക്കൺ വാലി കമ്പനികളുമായി പങ്കാളിത്തം തേടി:ഡയാബ്ലോ ഡാറ്റ സിസ്റ്റംസ് ), ഹ്യൂലറ്റ് പക്കാർഡ് , ആപ്പിൾ കമ്പ്യൂട്ടർ .
ആദ്യം ഡ്രമ്മിന് ഒരു പോസിറ്റീവ് ചാർജ്ജ് നൽകും. വൈദ്യുത കറൻറ് ഒഴുകുന്ന ഒരു വയർ വഴിയായിരിക്കും ഇത് നൽകുന്നത്. കൊറോണ വയർ എന്നാണ് ഇതറിയപ്പെടുന്നത്. ചില പ്രിൻററുകളിൽ ഒരു ചാർജ്ജഡ് റോളർ ആണ് ഈ ആവശ്യത്തിനായി ഉപയോഗിക്കുന്നത്. എങ്കിലും ഇവയുടെ പ്രവർത്തനതത്വം ഒന്നു തന്നെയാണ്. ഡ്രം കറങ്ങുമ്പോൾ ഒരു ചെറിയ ലേസർ ബീം ഡിസ്ചാർജ്ജ് ചെയ്യുന്നത് വഴി പ്രിൻറ് ചെയ്യാനുള്ള വാക്കുകൾ അല്ലെങ്കിൽ ചിത്രത്തിൻറെ വൈദ്യുത ചാർജ്ജ് കൊണ്ടുള്ള ഒരു പാറ്റേൺ സൃഷ്ടിക്കുന്നു. ഇല്ക്ട്രോസ്റ്റാറ്റിക് ഇമേജ് എന്നാണ് ഇതറിയപ്പെടുന്നത്. പാറ്റേൺ രൂപവത്കരിച്ചതിന് ശേഷം ഡ്രം പോസിറ്റീവ് ചാർജ്ജുള്ള ടോണർ കൊണ്ട് കോട്ട് ചെയ്യപ്പെടുന്നു. ടോണറിന് പോസിറ്റീവ് ചാർജ്ജ് ഉള്ളതിനാൽ പ്രിൻറ് ചെയ്യാനായി ഉള്ള നെഗറ്റീവ് ചാർജ്ജ് ഉള്ള പാറ്റേണിലേക്ക് ടോണർ പറ്റിപിടിക്കുന്നു. പൌഡർ പാറ്റേണോടു കൂടിയ ഡ്രം പേപ്പറിന് മുകളിലൂടെ ചലിക്കുന്നു. ഈ പേപ്പറിന് അതിന് മുൻപു തന്നെ ഡ്രമ്മിലുള്ളതിനേക്കാൾ ശക്തിയുള്ള നെഗറ്റീവ് ചാർജ്ജ് നൽകപ്പെടുന്നു. അതുമൂലം കടലാസിന് ഡ്രമ്മിലെ പോസിറ്റീവ് ചാർജ്ജുള്ള ടോണറിനെ അതേപടി കടലാസിലേക്ക് പതിപ്പിച്ചെടുക്കാനാകും.
സ്ഥിത വൈദ്യുതി എന്ന തത്ത്വമാണ് ലേസർ പ്രിൻററിന് പിന്നിലുള്ളത്. എതിർ ചാർജ്ജുള്ള ആറ്റങ്ങൾ പരസ്പരം ആകർഷിക്കുന്നതുപോലെ എതിർ വൈദ്യുത മണ്ഡലങ്ങളും പരസ്പരം ആകർഷിക്കും. ഇതിനെ അടിസ്ഥാനമാക്കിയാണ് ലേസർ പ്രിൻററിൽ പ്രിൻറിങ്ങ് നടത്തുന്നത്. ഒരു ഫോട്ടോ കണ്ടക്ടീവ് ഡ്രം, ടോണർ, കൺട്രോളർ, ലേസർ അസംബ്ലി, മദർ ബോർഡ്‌,കാട്രിഡജ് എന്നിവയാണ് ലേസർ പ്രിൻററിൻറെ പ്രധാന ഭാഗങ്ങൾ.
ശലഭങ്ങളുടെ പുഴുവിന്റെ ശരീരം നീളം കൂടിയ രോമം കൊണ്ട് ആവൃതമായിരിക്കും. മറ്റു ചിലയിനം പുഴുക്കളിലെ രോമങ്ങൾപോലെ ഇതിന്റെ രോമങ്ങൾ തുളച്ചു കയറാനോ കുത്താനോ ഉപയോഗപ്പെടുത്തുന്നവയല്ല. ടൈഗർ നിശാശലഭങ്ങളുടെ പുഴുക്കളെ സ്പർശിക്കുന്നത് അപകടകരമല്ല. സമാധിയിലെത്തുന്നതിനുമുമ്പ് പുഴുക്കൾ വദനഭാഗങ്ങളുടെ സഹായത്താൽ ഈ രോമങ്ങളെ നീക്കി, സിൽക്കിനോടൊപ്പം കൊക്കൂൺ നിർമ്മിക്കാനുപകരിക്കുന്നു. പുഴുക്കളധികവും വന്യ ഓഷധികൾ ഭക്ഷിച്ചു ജീവിക്കുന്നവയാണ്. വനവൃക്ഷങ്ങളുടേയും പഴവർഗസസ്യങ്ങളുടേയും ഇലകൾ ഭക്ഷിച്ചു ജീവിക്കുന്നവയും വിരളമല്ല. വ. അമേരിക്കയിൽ സാധാരണ കാണപ്പെടുന്നത് അപാന്റെസിസ് ജീനസ്സിൽപ്പെടുന്ന ടൈഗർ നിശാശലഭങ്ങളാണ്. ഇവയുടെ ചിറകുകൾ കറുപ്പിൽ ഓറഞ്ചോ മഞ്ഞയോ നിറത്തിലുള്ള വരകളോ പുള്ളികളോ ഉള്ളവയായിരിക്കും. ഇംഗ്ലണ്ടിൽ കാണപ്പെടുന്ന ഇസബെല്ലാ ടൈഗർ നിശാശലഭങ്ങളുടെ പുഴുക്കൾക്ക് ചുവപ്പും കറുപ്പും രോമങ്ങൾ കാണപ്പെടുന്നു.
ലെപിഡോപ്റ്റെറ ശലഭഗോത്രത്തിലെ ആർക്റ്റിഡേ കുടുംബത്തിന്റെ ഉപകുടുംബമായ ആർക്റ്റിനേ യിൽ ഉൾപ്പെടുന്ന ശലഭങ്ങളാണ് ടൈഗർ നിശാശലഭം എന്നറിയപ്പെടുന്നത്. ആഗോളവ്യാപകത്വമുള്ള ഈ ശലഭങ്ങൾക്ക് തടിച്ച ശരീരവും വർണാഭമായ ചിറകുകളുമാണുള്ളത്. തെക്കേ അമേരിക്കയിൽ മാത്രം ഇവയുടെ 125-ലധികം സ്പീഷീസുണ്ട്. 6,000 നിയോട്രോപിക്കൽ സ്പീഷീസുകൾ ഉൾപ്പെടെ 11,000 സ്പീഷീസുകളുടെ ലോകമെമ്പാടും കാണപ്പെടുന്ന നിശാശലഭങ്ങളുടെ വലുതും വൈവിധ്യപൂർണ്ണവുമായ ഉപകുടുംബമാണ് ആർക്റ്റിനൈ.
ടൈഗർ നിശാശലഭങ്ങളുടെ ചിറകുകൾക്ക് ഓറഞ്ചും കറുപ്പും നിറങ്ങളാണുള്ളത്. വെളുത്തനിറമുള്ള ചിറകിൽ കറുത്ത പൊട്ടുകളോ അടയാളങ്ങളോ വരകളോ ഉള്ള ചില അപൂർവ ഇനങ്ങളും കാണുന്നു. ഇത്തരം ശലഭങ്ങളധികവും സാധാരണ വലിപ്പം മാത്രമുള്ളവയാണ്. ചിറകുകൾക്ക് 25-75 മി.മീ. വിസ്താരമുണ്ടായിരിക്കും.
ഗ്രാഫിക് പ്രോസസ്സർ, കമ്പ്യൂട്ടർ ചിപ്പസെറ്റുകൾ തുടങ്ങിയവ നിർമ്മിക്കുന്ന അമേരിക്കൻ ഐക്യനാടുകളിൽ കാലിഫോർണിയ സംസ്ഥാനത്തെ സാന്താ ക്ലാര ആസ്ഥാനമായുള്ള ഒരു ബഹുരാഷ്ട്ര കമ്പനിയാണ് എൻവിഡിയ കോർപ്പറേഷൻ എ.എം.ഡിയാണ് എൻവിഡിയയുടെ പ്രധാന എതിരാളി. ഗ്രാഫിക്സിന് പുറമേ ഗവേഷക രംഗത്തും എൻവിഡിയ ഉണ്ട്. എ.എം.ഡിക്ക് പുറമേ ഇന്റലും ക്വാൽകോമുമാണ് എതിരാളികൾ.ഡാറ്റാ സയൻസിന് വേണ്ടിയുള്ള ഗ്രാഫിക്‌സ് പ്രോസസ്സിംഗ് യൂണിറ്റുകൾ , ആപ്ലിക്കേഷൻ പ്രോഗ്രാമിംഗ് ഇന്റർഫേസ് , ഹൈ-പെർഫോമൻസ് കമ്പ്യൂട്ടിംഗ്, കൂടാതെ മൊബൈൽ കമ്പ്യൂട്ടിംഗ്, ഓട്ടോമോട്ടീവ് മാർക്കറ്റ് എന്നിവയ്ക്കായി ചിപ്പ് യൂണിറ്റുകളിൽ സിസ്റ്റം രൂപകൽപന ചെയ്യുന്ന ഒരു സോഫ്റ്റ്‌വെയർ കമ്പനിയാണിത്. ആർട്ടിഫിഷ്യൽ ഇന്റലിജൻസ് ഹാർഡ്‌വെയറിലും സോഫ്‌റ്റ്‌വെയറിലും ആഗോള തലവനാണ് എൻവിഡിയ. ആർക്കിടെക്ചർ, എഞ്ചിനീയറിംഗ്, കൺസ്ട്രക്ഷൻ, മീഡിയ, എന്റർടൈൻമെന്റ്, ഓട്ടോമോട്ടീവ്, സയന്റിഫിക് റിസർച്ച്, മാനുഫാക്ചറിംഗ് ഡിസൈൻ തുടങ്ങിയ മേഖലകളിലെ ആപ്ലിക്കേഷനുകൾക്കായി വർക്ക്സ്റ്റേഷനുകളിൽ ജിപിയുകളുടെ
ജിപിയു നിർമ്മാണത്തിന് പുറമേ, ജിപിയു ഉപയോഗപ്പെടുത്തികൊണ്ട് വൻതോതിൽ സമാന്തര പ്രോഗ്രാമുകൾ സൃഷ്ടിക്കാൻ അനുവദിക്കുന്ന ക്യൂഡ എന്ന എപിഐ എൻവിഡിയ നൽകുന്നു.ലോകമെമ്പാടുമുള്ള സൂപ്പർകമ്പ്യൂട്ടിംഗ് സൈറ്റുകളിൽ അവ വിന്യസിക്കപ്പെട്ടിരിക്കുന്നു. അടുത്തിടെ, ഇത് മൊബൈൽ കമ്പ്യൂട്ടിംഗ് വിപണിയിലേക്ക് നീങ്ങി, അവിടെ അത് സ്മാർട്ട്‌ഫോണുകൾക്കും ടാബ്‌ലെറ്റുകൾക്കുമായി ടെഗ്ര മൊബൈൽ പ്രോസസ്സറുകൾ നിർമ്മിക്കുന്നു, കൂടാതെ വാഹന നാവിഗേഷൻ, വിനോദ സംവിധാനങ്ങൾ എന്നിവ നിർമ്മിക്കുന്നു.
എൻവിഡിയ സ്ഥാപിതമായത് 1993 ഏപ്രിൽ 5 നായിരുന്നു, ജെൻസൻ ഹുവാങ് , ഒരു തായ്‌വാനീസ്-അമേരിക്കാണ്, മുമ്പ് എൽഎസ്ഐ ലോജിക്കിലെ കോർവെയറിന്റെ ഡയറക്ടറും അഡ്വാൻസ്ഡ് മൈക്രോ ഡിവൈസസിലെ മൈക്രോപ്രൊസസർ ഡിസൈനറുമാണ്. സൺ മൈക്രോസിസ്റ്റംസിൽ ജോലി ചെയ്തിരുന്ന ഒരു ഇലക്ട്രിക്കൽ എഞ്ചിനീയറായ ക്രിസ് മലചോവ്സ്കി, മുമ്പ് സൺ മൈക്രോസിസ്റ്റംസിലെ സീനിയർ സ്റ്റാഫ് എഞ്ചിനീയറും ഗ്രാഫിക്സ് ചിപ്പ് ഡിസൈനറുമായിരുന്നു കർട്ടിസ് പ്രിം.
2020 സെപ്റ്റംബർ 13-ന്, സോഫ്റ്റ്ബാങ്കിൽ നിന്ന് ആം ലിമിറ്റഡ് സ്വന്തമാക്കാനുള്ള പദ്ധതികൾ എൻ‌വിഡിയ പ്രഖ്യാപിച്ചു, റെഗുലേറ്ററി അംഗീകാരം ലഭിച്ചിട്ടില്ല, സ്റ്റോക്കും പണവുമായി 40 ബില്യൺ ഡോളറിന്റെ മൂല്യം വരും, ഇത് നാളിതുവരെയുള്ള ഏറ്റവും വലിയ സെമികണ്ടക്ടർ ബിസിനസ്സ് ഏറ്റെടുക്കലായിരിക്കും. സോഫ്റ്റ്ബാങ്ക് ഗ്രൂപ്പ് എൻവിഡിയയിൽ 10% ത്തിൽ താഴെ ഓഹരികളിൽ വാങ്ങും, കൂടാതെ കേംബ്രിഡ്ജിലെ ആസ്ഥാനം ആം പരിപാലിക്കും.
എൻഫോഴ്സ് - എ.എം.ഡി അഥ്ലോൺ, ഡ്യുറോൺ പ്രോസസ്സറുകൾക്ക് വേണ്ടിയുള്ള മദർബോർഡ് ചിപ്പ്സെറ്റ്
2022 ഫെബ്രുവരി 7-ന്, വർദ്ധിച്ച നിയന്ത്രണ തടസ്സങ്ങൾ നേരിടുമ്പോൾ, എൻവിഡിയ ആം ഏറ്റെടുക്കൽ ഉപേക്ഷിക്കുകയാണെന്ന് സൂചന നൽകി. ചിപ്പ് മേഖലയിലെ എക്കാലത്തെയും വലിയ ഇടപാട് ആയിരിക്കുമായിരുന്ന
ഒരു തെന്നിന്ത്യൻ ചലച്ചിത്രനടിയാണ് സുമലത. മലയാളം, തമിഴ്, കന്നഡ, തെലുഗു, ഹിന്ദി എന്നീ ഭാഷകളിൽ എൺപതുകളിൽ സജീവമായി അഭിനയിച്ചിരുന്ന സുമലത ജനിച്ചത് ചെന്നൈയിലാണ്. മലയാളത്തിൽ സുമലത ഏറ്റവും കൂടുതൽ അഭിനയിച്ചിട്ടുള്ളത് ജോഷി സം‌വിധാനം ചെയ്ത ചിത്രങ്ങളിലാണ്. ഇതിലേറെയും മമ്മൂട്ടിയുടെ നായികയായിട്ടായിരുന്നു. തൂവാനത്തുമ്പികൾ, ന്യൂ ഡൽഹി, താഴ്വാരം, ഇസബെല്ല, ഈ തണുത്ത വെളുപ്പാൻ കാലത്ത് തുടങ്ങിയ മലയാളചിത്രങ്ങൾ സുമലതയുടെ ശ്രദ്ധിക്കപ്പെട്ട ചിത്രങ്ങളിൽ ചിലതാണ്.
സുമലത തന്റെ പതിനഞ്ചാം വയസിൽ ആന്ധ്രാപ്രദേശിലെ സൗന്ദര്യ മത്സരത്തിൽ വിജയിച്ചതിനു ശേഷമാണ് ചലച്ചിത്രലോകത്തേക്ക് കടക്കുന്നത്. 1991-ലാണ് സുമലത വിവാഹിതയാകുന്നത്. പ്രശസ്ത കന്നഡ ചലച്ചിത്രനടൻ ആംബരീഷിനെയാണ് സുമലത വിവാഹം ചെയ്തത്.2019 ലോക്സഭ തെരഞ്ഞെടുപ്പിൽ മാണ്ടിയ മണ്ഡലത്തിൽ നിന്നും സ്വതന്ത്രയായി മത്സരിച്ച സുമലത രാഷ്ട്രീയ പാർട്ടികളെ നിഷ്പ്രഭമാക്കി വിജയം നേടി.